Държавен вестник, бр. 62, 2025 г., стр. 27

БРОЙ  62	
Д Ъ Р Ж А В Е Н  В Е С Т Н И К 	
СТР.  27   
17. обследва и разработва мероприятия за 
обезопасяване на участъци с концентрация 
на пътнотранспортни произшествия в изпъл­
нение на Стратегията за развитие на пътната 
инфраструктура и Средносрочната оперативна 
програма;
18. координира и участва в работата по 
задачи и поети ангажименти във връзка 
с европейското научно сътрудничество (в 
съответствие с текущата кореспонденция с 
Форума на европейските национални пътни 
изследователски лаборатории (FEHRL);
19. координира изготвянето на предложения 
за включване в проекти по линия на FEHRL;
20. разпределя и контролира изпълнението 
на поети задачи и работа по европейски про­
екти в рамките на сътрудничеството с FEHRL;
21. организира обработването и разпрос­
траняването на информацията от FEHRL, 
Европейския консултативен съвет за изслед­
вания в пътния транспорт (ELTRAC) и др.;
22. участва в работните срещи на „Науч­
ните координатори“ и Генералната асамблея 
на FEHRL;
23. води строга отчетност и организира 
съхраняването на официалните предложения 
и документи, свързани с дейността по FEHRL;
24. проучва и разпространява в системата 
на Агенцията новостите в пътната наука по 
отношение на материалите, изделията и из­
пълнените строителни и монтажни работи, 
технологиите, безопасността на движението 
и др.;
25. изготвя предложения за финансови 
разчети и отчети за изпълнението им;
26. осъществява методическо ръководство 
и контрол на своите териториални звена – ра­
йонните пътни лаборатории.
(3) При осъществяване на своите задачи 
Институтът по пътища и мостове координи­
ра дейността си със съответните дирекции в 
администрацията на Агенцията при спазва­
не на методическите указания във връзка с 
оперативната дейност на Агенцията, а при 
осъществяването на контролни дейности – на 
дирекция „Анализ на риска и оперативен 
контрол“.
(4) Институтът по пътища и мостове се 
ръководи и представлява от директор, кой­
то се назначава от Управителния съвет на 
Агенцията.
(5) Структурата на Института по пътища и 
мостове се утвърждава от Управителния съвет 
на Агенцията по предложение на директора.
(6) Институтът по пътища и мостове 
подпомага централната администрация и 
областните пътни управления, като извършва 
необходимите за осъществяване на тяхната 
дейност проучвания, експертизи и контрол 
на качеството.
(7) Териториални звена на Института по 
пътища и мостове са районните пътни лабо­
ратории.
Чл. 39. (1) Националното тол управление е 
специализирано звено, което изпълнява всички 
функции на Агенцията като лице, събиращо 
пътни такси по чл. 10, ал. 1 и 2 от Закона 
за пътищата, по опериране на Електронната 
система за събиране на пътни такси по чл. 10, 
ал. 1 от Закона за пътищата, администриране 
събирането на пътни такси по чл. 10, ал. 1 
и 2 от Закона за пътищата и осъществяване 
на контрол и надзор върху доставчиците на 
услуги за електронно събиране на такси за 
изминато разстояние – националните достав­
чици на услуги за електронно събиране на 
такси за изминато разстояние и доставчиците 
на Европейската услуга за електронно пътно 
таксуване (ЕУЕПТ), и върху доставчиците на 
декларирани данни, с които Агенцията има 
сключени договори.
(2) Националното тол управление:
1. управлява и оперира Електронната сис­
тема за събиране на пътни такси по чл. 10, 
ал. 1 от Закона за пътищата, като осъществява 
всички дейности по техническата и софтуерна­
та поддръжка на компонентите є, управлява 
процесите и контролира правилното отчитане 
на дължимите пътни такси и събирането им;
2. осъществява дейностите по отчитането 
на получените данни относно географското 
позициониране и изминатото разстояние от 
пътни превозни средства на ползвателите, 
които нямат сключен договор с доставчиците 
на услуга за електронно събиране на такси 
за изминато разстояние, както и дейностите 
по формирането на унифицирани тол декла­
рации и обработва данните за целите на тол 
таксуването;
3. контролира и отчита получаването на 
унифицирани тол декларации от доставчиците 
на услуга за електронно събиране на такси 
за изминато разстояние по отношение на 
потребители, които имат сключен договор с 
тези лица, и обработва данните за целите на 
тол таксуването;
4. осъществява събирането на такси за 
ползване на платената пътна мрежа по вре­
ме – винетни такси, и такси за изминато 
разстояние – тол такси, по републиканските 
пътища в обхвата, който е определен по чл. 10, 
ал. 3 от Закона за пътищата;
5. поддържа системите за генериране и 
продажба на електронни винетки и марш­
рутни карти;
6. изготвя и поддържа отчет за област на 
пътните такси и заявление за област на ЕУЕПТ 
и за предоставяне на електронна услуга за 
събиране на такси за изминато разстояние;